Aivo Peterson

Aivo Peterson (sünninimi Krõlov; sündinud 13. mail 1970) on Eesti poliitik ja endine piirivalvur.

 Elulugu 
Peterson õppis Palupera 8-klassilises Koolis, Helme sanatoorses internaatkoolis ning Jäneda Põllundustehnikumis.

Pärast ajateenistust Nõukogude armees õppis Peterson alates 1992. aastast Remniku õppekeskuses piirivalvuriks ja töötas seejärel Narva piiripunktis. Ta vabastati töölt 2004. aastal Narva-Jõesuu piirivalves tervislikel põhjustel.Marta Tuul: "Aivo Petersoni tuttavad on tema Kremli-meelsetest ütlustest hämmingus: „Täitsa kõva poiss oli, nüüd keeras vindi üle“" Eesti Ekspress, 7. märts 2023 Hiljem on ta töötanud kinnisvaramaakleri, pulmakorraldaja ja massöörina.""Pealtnägija": Aivo Peterson võitleb Kremli jutupunktidega rahu eest" Pealtnägija, 8. märts 2023.

 Poliitiline tegevus 
Aivo Peterson oli aastatel 2002–2008 Keskerakonna liigeASN lahendid. Avaliku Sõna Nõukogu, 4.12.2008 ja 2008–2011 Sotsiaaldemokraatliku Erakonna liige.Massöörikutsega mees soovib tõusta riigi presidendi ametisse. kylauudised.ee 

2005. aasta kohalike omavalitsuste valimistel kandideeris Peterson Narva linnavolikokku valimisliidus Linnakodanik ja 2009. aastal Sotsiaaldemokraatliku Erakonna nimekirjas, tema poolt anti vastavalt 132 ja 351 häält, kuid valituks ta ei osutunud.Aivo Peterson. KOV valimised. 2021. aasta kohalikel valimistel kandideeris ta Narva-Jõesuu linnavolikogusse Keskerakonna nimekirjas, kogus 17 häält ja valituks ei osutunud.Häälte jaotus kandidaatide vahel. Narva_jõesuu linn.

Koos Oleg Ivanoviga juhtis ta 19. mail 2022 loodud poliitilist liikumist Koos/Вместе, mis 2023. aasta Riigikogu valimisteks moodustas ühise valimisliidu Eestimaa Ühendatud Vasakparteiga.

Valimiste eel sõitis Peterson Venemaa poolt okupeeritud Ukraina aladele ning tegi sealt Vladimir Putini režiimi sõjategevust toetavaid ja rašistlikke propaganda-videoülekandeid."Piirivalvurid küsitlesid tunde Venemaalt naasnud Aivo Petersoni" ERR, 6. märts 2023"Kaitsepolitsei hoiab Petersoni tegevusel silma peal" ERR, 7. märts 2023

Aivo Peterson kogus XV Riigikogu valimistel 3968 häält, mis oli Mihhail Stalnuhhini järel teine tulemus Ida-Virumaa valimisringkonnas.Valimisringkond nr 7 valimised.ee (andmed seisuga 07.03.2023 19:45) Sellest ei piisanud Riigikokku saamiseks, kuid teda nimetati siiski üheks valimiste suurüllatajaks ja "Eesti tuntuimaks putinistiks".

Ta kandideeris erakonna Koos nimekirja ainukese liikmena 2024. aasta Euroopa Parlamendi valimistel, kogus 11 503 häält ning ei osutunud valituks.https://ep2024.valimised.ee/et/detailed-voting-result/index.html Ta kandideeris ka 2025. aasta kohalikel valimistel Lasnamäe linnaosas, sai 821 häält ning ei osutunud valituks.

Kriminaaluurimine
10. märtsil 2023 arreteeris Eesti Kaitsepolitseiamet Petersoni kahtlustatuna Eesti Vabariigi vastase suhte loomises.Kapo pidas kinni Aivo Petersoni delfi.ee, 10. märts 2023Kaitsepolitsei pidas Eesti-vastase suhte loomises kahtlustatuna kinni Aivo Petersoni postimees.ee, 10. märts 2023Kaitsepolitsei pidas kinni kolm meest kahtlustatuna Eesti Vabariigi vastase suhte loomises, nende seas ka Aivo Petersoni ohtuleht.ee, 10. märts 2023Kapo pidas kinni Eesti-vastase suhte loomises kahtlustatava Aivo Petersoni err.ee, 10. märts 2023 Koos temaga arreteeriti samade süüdistustega veel Dmitri Rootsi (liikumise Koos/Vmeste aktivist) ja Venemaa kodanik Andrei Andronov.Avaldatud on koos Petersoniga KAPO poolt kinni peetute nimed propastop.org, 11. märts 2023

Süüdistus riigireetmises
7. septembril 2023 saatis Eesti Riigiprokuratuur kriminaalasja kohtusse. Süüdistuse kohaselt abistasid liikumise Koos/Vmeste juhtliige Aivo Peterson ja Dmitri Rootsi 2022. aasta oktoobrist 2023. aasta 10. märtsini Venemaa võimudelt saadud suuniste alusel teadlikult ja organiseeritult Venemaad ning Venemaa ametiasutuste ülesandel tegutsenud inimesi Eesti Vabariigi iseseisvuse, sõltumatuse ja territoriaalse terviklikkuse vastu suunatud vägivallata tegevuses.Aivo Peterson sai süüdistuse riigireetmises Err.ee, 7. september 2023

Süüdistuse järgi osalesid süüdistatavad teadlikus mõjutustegevuses, mille eesmärk oli luua Eestis Venemaa välis- ja julgeolekupoliitika narratiive ja propagandasõnumeid toetav poliitiline ühendus. Selle ühenduse kaudu taheti süüdistuse kohaselt luua Venemaale võimalus ohustada Eesti põhiseaduslikku korda, sekkuda Eesti sisepoliitikasse ning mõjutada ka välispoliitikat. Liikumise Koos juurde loodav tsiviilkaitseüksus, mida sooviti avalikkusele esitleda heategevusliku organisatsioonina, pidi täitma võimuvaakumi olukorras sõjaväe rolli.

2025. aastal mõistis Harju Maakohus Aivo Petersoni riigireetmises süüdi, leides, et ta abistas Vene Föderatsiooni Eesti-vastases mõjutustegevuses.

 Vaata ka 
 Hübriidsõda
 Riigireetmine
 Rašism 
 Putinism 

 Viited 

 Välislingid 
 Narva sotsiaaldemokraadid jäid juhita. Põhjarannik, 29. juuli 2010.
 Homopelgajast Narva-Jõesuu poliitaktivist andis oma panuse Eesti esimese gei-filmi valmimisse. Kroonika, 3. november 2018. 
 Massöörikutsega mees soovib tõusta presidendi ametisse. kylauudis.ee
 Suunamudijad ja tegelased kapo aastaraamatust: kuidas kasvatasid Vasakpartei kandidaadid valimisteks musklit. Eesti Ekspress, mai 2022.
 "Kapo pidas kinni Eesti-vastase suhte loomises kahtlustatava Aivo Petersoni" ERR, 10. märts 2023.

Kategooria:Eesti poliitikud
Kategooria:Eesti kurjategijad
Kategooria:Sündinud 1970